Okresná prokuratúra Trebišov 
Jána Husa 1925/15, 075 01 Trebišov 1 	

Sp. zn. : 2 Pv 261/13/8811	Trebišov, 23.6.2015
EEČ : 2-69-322-2015

U Z N E S E N I E

Trestná vec:	obvinený XXXXX  
Prečin:	Krádež podľa § 212 odsek 2 písmeno e Trestného zákona číslo 300/2005 Zbierky zákonov v znení zákona číslo 246/2012 Zbierky zákonov

Rozhodol: 	prokurátor Okresnej prokuratúry Trebišov
Podľa § 217 odsek 1 Trestného poriadku vyslovujem, že obvinený:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry Trebišov zo dňa 17.4.2013, spisová značka 2 Pv 261/13/8811, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).

Uznesením prokurátora Okresnej prokuratúry Trebišov zo dňa 17.4.2013, spisová značka 2 Pv 261/13/8811, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX 
24 mesiacov
Odôvodnenie:
	Uznesením prokurátora Okresnej prokuratúry v Trebišove sp. zn.  2 Pv 261/13/8811 zo 17.04.2013 bolo podmienečne zastavené trestné stíhanie      proti obv. XXXXX, stíhanému za prečin krádeže podľa § 212 ods. 2 písm. e/ Tr. zák., pričom mu bola stanovená skúšobná doba v trvaní dvadsaťštyri mesiacov. 

Citované uznesenie prokurátora nadobudlo právoplatnosť 23.04.2013 a skúšobná doba uplynula  dňom 23.04.2015.

	Podľa § 217 ods. 1 Tr. por. som zisťoval, či sa obvinený XXXXX v stanovenej skúšobnej dobe osvedčil a zistil som, že tento viedol počas stanovenej skúšobnej doby riadny život. Táto skutočnosť vyplýva z charakteristiky obce XXXXX, ktorá bola doručená tunajšej prokuratúre dňa 21.05.2015. Z listu XXXXX, odbor všeobecnej vnútornej správy sp. zn. OÚ-TV-OVVS-2015/006139 z 11.05.2015 vyplýva, že obvinený sa v období skúšobnej doby nedopustil žiadneho priestupku. Z vyjadrenia OR PZ, Odbor kriminálnej polície Trebišov sp. zn. ORPZ-TV-OKP-633-003/2015 z 05.05.2015 vyplýva, že obv. XXXXX v súčasnosti nie je trestne stíhaný. Ďalej z odpisu z registra trestov vyplýva, že v období skúšobnej doby sa nedopustil žiadnej trestnej činnosti. 

Z vyššie uvedených dôvodov som preto rozhodol o jeho osvedčení s tým, že právoplatnosťou tohto rozhodnutia o jeho osvedčení nastávajú účinky zastavenia trestného stíhania v zmysle § 9 ods. 1 písm. e/ Tr. poriadku.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Juraj Bók
prokurátor